Sektor Gasa

Sektor Gasa, ru. Сектор Газа, ass eng russesch Punkgrupp vu Woronej, déi 1987 vum Bandleader Juri Nikolajewitsch Klinskich, genannt "Choi" gegrënnt gouf. Den Numm ass eng Uspillung op eng Industriezon zu Woronesch déi am Geck no der Gazasträif a Palestina benannt gouf, woubäi den Numm op Russesch wéi "Gaskummer" kléngt.

 D'Band 
Ausser dem Klinskich selwer huet d'Besetzung vun der Grupp stänneg geännert:
 Juri "Choi" Klinskich - Gesank, Texter a Musek - 1987-2000
 Oleg Kryutschkow - Drumset - 1988-1990
 Igor "Kuschtsch" Kuschtschew - Gittar - 1989-1991
 Semjon Titijewskij - Bassgittar - 1988-1991
 Sergej Tupikin - Gittar, Bassgittar - 1989-1992
 Alexej Uschtschakow - Keyboard - 1989-1995
 Alexander Jakuschtschew - Drumset - 1989-1998
 Tatjana Fatejewa - Gesank - 1990-1993
 Wladimir Lobanow - Gittar (just bei Concerten) - 1991-1992
 Igor "Egor" Schirnow - Gittar (just op Albumen) 1991-2000
 Witalij Sutschkov - Bassgittar (just bei Concerten) - 1993
 Wadim Gluchow - Gittar (just bei Concerten) - 1993-2000
 Irina Puchonina - Gesank (just op Albumen) - 1994, 1996
 Igor "Kot" Anikejew - Keyboard - 1995-2000
 Wasilij Tschernych - Gittar (just bei Concerten) - 1995-1997
 Elbrus Tscherkesow - Bassgittar (just op Albumen) - 1997
 Valerij Podsorow - Bassgittar - 1997-1998
 Veronika Nekiforowa - Gesank (just op Albumen) - 1998
 Wasilij Dronow - Bassgittar (just op Albumen) - 2000

 Geschicht 
Enn der 1980er Joren huet de Fabréckaarbechter Klinskich mat e puer Kolleegen ënner dem Numm "Sektor Gasa" ugefaangen a klenge Rockclibb ze spillen. Hir experimentell Punkmusek ass gutt beim Public ukomm a gläich drop si se iwwer d'Grenze vu Woronej eraus bekannt ginn. Vun de Massemedie goufe se awer trotz hirem Erfolleg komplett ignoréiert, wat och iergendwéi verständlech war, well egal op hir Lidder elo vu Politik oder Zombien a Vampire gehandelt hunn oder Interpretatioune vu russesche Vollekslidder oder Rockballade waren - d'Texter ware fir gewéinlech extreem vulgär.

Am Alter vun nëmme 36 Joer ass de Klinskich un engem Häerzinfarkt gestuerwen, wat d'Enn vu senger Grupp bedeit huet. Et gouf zwar nach de Versuch vu verschiddene Bandmemberen ënner dem Numm "Ex Sektor Gasa", méi spéit "Woronej", e Revival ze starten, mä déi Grupp ass ni sou bekannt gi wéi d'Original.

 Discographie 
 1989 – 1. Album – Сектор газа (Gaskummer), (remastered 1993,1997)
 1989 – 2. Album – Колхозный панк (Punk aus der Kolchos), (remastered 1991)
 1990 – 3. Album – Зловещие мертвецы (Freechlesch Läichen)
 1990 – 4. Album – Ядрёна вошь (Gäil Laus)
 1991 – 5. Album – Ночь перед Рождеством (Spéit op Hellegowend)
 1992 – 6. Album – Гуляй, мужик! (Looss dech goen, Mann!)
 1993 – 7. Album – Нажми на газ (Gëff Gas)
 1994 – 8. Album – Танцы после порева (Dänz nom Gäisselen)
 1994 – 9. Album – Кащей Бессмертный (Kaschtschej, den Onstierflechen) – Punk-Oper aus ëmgetextete Coverversiounen
 1996 – 10. Album – Газовая атака (Gasugrëff) – eenzegen Album ouni Obszönitéiten
 1997 – 11. Album – Наркологический университет миллионов (Narkologesch Universitéit vun de Milliounen)
 2000 – 12. Album – Восставший из ада (Zeréckkomm aus der Häll) – ass eréischt e puer Wochen nom Doud vum Klinskich erauskomm

Aner Opnamen:
 Album ouni Numm – inoffiziell Concertsopnam (Bootleg)
 Избранное I (Best of I)
 Избранное II (Best of II)
 Коллекциа – Albumen 1-11 mat all Kéier engem Techno-Remix vum A. Brjanzew (DJ Krot) als Bonustrack
 Стёб-хаус remix '99 – inoffiziell Sammlung vun den Techno-Remixen op enger CD
 Extasy – weider Techno-Remixe vum DJ Krot
 Баллады – roueg Rockballaden, haaptsächlech aus dem Album 10

 Um Spaweck 
 Internationale Sektor Gasa Fan Club (op Russesch)
 Fotoe vu Sektor Gasa (mat russeschen Texter)
 Privat Fansäit (op Russesch)
 Sammlung vu Liddertexter (Texter nëmmen op Russesch)

Kategorie:Russesch Rockgruppen‎
Kategorie:Punkmusek